ขอถามหน่อย หลังจากมีเพศสัมพันธ์กับแฟนไม่ได้สวมถุงยางอนามัยแต่ไม่ได้หลั่งในแล้วประจำเดือนยังไม่มาเลยเดือนที่แล้วถึงตอนนี้ แล้วก็ตกขาว รู้สึกปวดท้องน้อยเหมือนมีประจำเดือนมาอ่ะค่ะไม่มี แล้วก็ปวดนม มันคืออะไรค่ะ มีโอกาสท้องไมค่ะ เครียดดมากเลยค่ะ
สวัสดีค่ะ การมีเพศสัมพันธ์โดยการหลั่งนอกนั้นมีโอกาสตั้งครรภ์ได้มากถึง 20% ดังนั้นเป็นวิธีการที่ไม่แนะนำค่ะ ระหว่างการมีเพศสัมพันธ์อาจมีอสุจิเล็ดลอดออกมาได้ตลอด ดังนั้นหากยังไม่ต้องการมีบุตร แนะนำให้ใช้ถุงยางอนามัย รับประทานยาคุมกำเนิดแบบแผงรายเดือน ฉีดยาคุม หรือฝังยาคุมค่ะหากประจำเดือนมาช้า คือช้ากว่า 35 วันนับจากครั้งก่อน ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น หากไม่แน่ใจผลการตรวจ หรือมีอาการผิดปกติอื่นๆเช่นตกขาวสีหรือกลิ่นผิดปกติ ปวดหน่วงท้องน้อย ควรไปพบสูตินรีแพทย์ อาการปวดเต้านมไม่ได้เฉพาะเจาะจงกับการตั้งครรภ์ ดังนั้นควรตรวจยืนยันการตั้งครรภ์ด้วยปัสสาวะหรือทางเลือดที่รพ.ค่ะ